May 17,2017
ఆంధ్రా బ్యాంక్‌కు మొండి బాకీల దెబ్బ
న్యూఢిల్లీ : మరోమారు ఆంధ్రా బ్యాంకు నికర లాభాలకు మొండి బాకీలు గండి కొట్టాయి. మార్చి 2017తో ముగిసిన నాలుగో త్రైమాసికం (క్యూ4)లో ఆంధ్రా బ్యాంకు నికర లాభాలు 31.90 శాతం క్షీణించి రూ.35.14 కోట్లతో సరిపెట్టుకుంది. 2016 ఇదే త్రైమాసికంలో రూ.51.60 కోట్ల లాభాలు సాధించింది. గత క్యూ4లో సంస్థ నిర్వహణ ఆదాయం 2.63 శాతం పెరిగి రూ.4774.09 కోట్లకు చేరింది. గతేడాది ఇదే త్రైమాసికంలో రూ.4651.53 కోట్ల ఆదాయం చోటు చేసుకుంది. 2016-17లో ఆంధ్రా బ్యాంకు మొత్తం నికర లాభాలు 67.70 శాతం క్షీణించి రూ.174.35 కోట్లుగా నమోదయ్యాయి. అదే 2015-16లో రూ.539.84 కోట్ల నికర లాభాలు సాధించింది. కాగా గత మార్చితో ముగిసిన ఏడాదిలో బ్యాంకు మొత్తం నిర్వహణ ఆదాయం 2.23 శాతం పెరిగి రూ.18,027.42 కోట్లకు చేరింది.
మీ స్నేహితులకు రికమెండ్ చెయ్యండి